Rettens dom af 4. juni 2025 – Delta-Sport Handelskontor mod EUIPO – Decathlon (Dykkermasker)
(Sag T-1060/23) 1
[EF-design – ugyldighedssag – registreret EF-design, der gengiver en dykkermaske – ugyldighedsgrunde – elementer af et produkts udseende, der alene er bestemt af produktets tekniske funktion – artikel 8, stk. 1, i forordning (EF) nr. 6/2002 – manglende individuel karakter – artikel 4, stk. 1, og artikel 6, stk. 1, litra b), i forordning nr. 6/2002]
Processprog: fransk
Parter
Sagsøger: Delta-Sport Handelskontor GmbH (Hamburg, Tyskland) (ved advokat N. Boespflug)
Sagsøgt: Den Europæiske Unions Kontor for Intellektuel Ejendomsret (EUIPO) (ved C. Bovar og E. Nicolás Gómez, som befuldmægtigede)
Den anden part i sagen for appelkammeret ved EUIPO og intervenient ved Retten: Decathlon (Villeneuve-d’Ascq, Frankrig) (ved advokaterne P. Böhner, A. von Mühlendahl, A. Munier og C. Eckhartt)
Sagens genstand
Sagsøgeren har med sit søgsmål i henhold til artikel 263 TEUF i det væsentlige nedlagt påstand om annullation og ændring af afgørelsen truffet den 11. august 2023 af Tredje Appelkammer ved Den Europæiske Unions Kontor for Intellektuel Ejendomsret (EUIPO) (sag R 1732/2022-3).
Konklusion
Den Europæiske Unions Kontor for Intellektuel Ejendomsret (EUIPO) frifindes.
Delta-Sport Handelskontor GmbH betaler sagsomkostningerne, herunder de nødvendige omkostninger, der er afholdt af Decathlon i forbindelse med sagens behandling for appelkammeret ved EUIPO.
____________
1EUT C, C/2024/438 af 3.1.2024.